บาทเปิด 35.63/65 ทิศทางยังแข็งค่า
เงินบาทเปิด 35.63/65  บาทต่อ ดอลล่าร์ ทิศทางยังแข็งค่า-ติดตามประชุมกนง.พรุ่งนี้
2 ก.พ. 2559

เงินบาทเปิด 35.63/65  บาทต่อ ดอลล่าร์ ทิศทางยังแข็งค่า-ติดตามประชุมกนง.พรุ่งนี้
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.63/65 บาท/ดอลลาร์ อ่อนค่าจากปิดตลาดวานนี้ที่ระดับ 35.59/61 บาท/ดอลลาร์เล็กน้อย 
"ถ้าเทียบกับเมื่อเย็นวานนี้ ถือว่าเด้งขึ้นมาเล็กน้อยแต่ไม่มาก ดูแล้วทิศทางยังมีโอกาสแข็งค่า เหมือนมีการเริ่มปิด Position ก่อน กนง. คนที่ขายเมื่อหลายๆวันที่แล้ววันนี้ก็เริ่มกลับมาซื้อบ้าง แต่ก็ไม่ได้ขยับขึ้นมาก ด้านบนก็ยังมีคนรอขายดอลลาร์อยู่เยอะ เมื่อวานลงไปแถวๆ 35.60 แล้วติดก็มาซื้อกลับวันนี้"นักบริหารเงิน กล่าว
นักบริหารเงิน คาดว่า วันนี้เงินบาทยังคงมีกรอบการเคลื่อนไหวระหว่าง 35.50-35.70 บาท/ดอลลาร์